بعضهم قد افسدوا السلام عليكم ورحمة الله وبركاته. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعه باحسان الى يوم الدين اما بعد
اه اهلا وسهلا ومرحبا باخواني واخواتي واهلي واحبابي. واسأل الله سبحانه وتعالى الذي جمعني واياكم في هذه الساعة المباركة على طاعته. ان يجمعني واياكم في جنته ودار كرامته مع النبيين والصديقين والشهداء والصالحين. اه وحسن اولئك رفيقا. اه كان سبحان الله المفترض النهاردة ان احنا نتكلم عن اه اه
باب اخر من ابواب الشيطان اللي دايما بيفتحه بخاصة في وقت الجامعات وكده آآ هو باب فتنة الحب ودور الشيطان ايه في فتنة زي دي ولكن سبحان الله اللي متابع فيكم الاحداس هيرى بالفعل ان
آآ لازم تكون في وقفة الان. الوقفة دي نشوف من خلالها آآ اهم الاحداث المتتابعة المتلاحقة اللي بتدور في زمنا الان واللي يبص بصة كده سريعة كده على اهم اللقاءات اللي كانت موجودة مع بيسموا انفسهم النخبة اللي هم ثلة
زي ما هم بيقولوا هنرى ان اصبح هناك طعن غير طبيعي في ثوابت الاسلام. اي ثابت من ثوابت الاسلام الان هم عمالين ما شاء الله يهدموه كده يعني عمالين يكسروا في كل الثواب
الاسلام لدرجة يعني المبادئ العامة للاسلام مش هيخش الجنة الا المسلم اصبحت دي خلاص بتتكسر النهاردة واي حد ان شاء وربي لو عابد وثن لو بيعبد وثن من دون الله سبحانه وتعالى ما فيش مشكلة ابدا يخش الجنة طالما بيعمل صالحات واحنا بنراهن على رحمة ربنا كما بيقال الان
في مقالات كثير من الناس الشاهد ان احنا بنعيش الان في زمن احبابي آآ اصبح فيه الطعن في ثوابت الاسلام بقت واضحة جدا. آآ الطعن في الحجاب الطعن في العلماء. الطعن في القرآن الطعن في السنة. الطعن في الاجماع. الطعن في شعائر الدين الظاهرة زي الحجاب. الطعن في شعائر الدين الظاهرة زي
الاذان الطعن في شعائر الدين الظاهرة زي صلاة العيد. الطعن في شعائر الدين الظاهرة زي العلماء كده اصبحت المسألة آآ علني واصبحت المسألة واضحة جدا وظاهرة جدا للعيان واصبحت المقاطع اللي بتتاخد من هنا ومن هناك اصبحت الان آآ مالية النت مالية النت آآ عن هؤلاء اللي دايما بيتكلموا
ثوابت عمل الاسلام هم عمالين يدمروها ويبهدلوها اه انا عايز اقول ان دي خطوة من الخطوات الكويسة جدا اللي الشيطان بيستغلها كويسة بالنسبة للشيطان بالنسبة لنا طبعا بنحتاج فيها الوقفة
آآ عايز ابدأ الان بحديث عشان اقول لكم هو ده هو ده الباب اللي الشيطان هيبدأ يستغله وهو ده اول باب ووقف عليه الشيطان. بعض الناس بيظن ان الباب ده طالما احنا مسلمين الشيطان مش هيقف عليه
لأ ده غلط. النبي صلى الله عليه وسلم لما يقول لنا ان الشيطان قد قعد لابن ادم بجميع اطرقه. قعد لابن ادم بجميع اطرقه. قعد له في في طريق الاسلام يبقى اول طريق هيقف عليه الشيطان هو طريق الاسلام
طيب هل معنى ان انا مسلم الشيطان ما يقفليش على هذا الطريق؟ لا هو واقف ومتنص هو واقف في مترصد وهيبقى برضو هيحتاج برضه انه يغويك. هيغويك ازاي؟ انه يوقع لك كتير جدا من الثوابت اللي انت بتعتقدها عن طريق اه اتباع هذا الشيطان. سواء اه
هؤلاء الاتباع الجهلة او ناس بتتخذ هواها اله لها من دون الله. او ناس مستأجرة او ناس لها لها اجندات النبي صلى الله عليه وسلم لما بيقول ان الشيطان قاعد لابن ادم بجميع اطرقه وقعد له في طريق الاسلام يبقى اول خطوة خطوة واول عقبة شيطاني هيقف لك عليها عند اسلام
وعند دينك عندي السوابت العامة بتاعة الدين. فعشان كده انا حبيت اخلي الدرس النهاردة الشيطان ومسألة الثوابت الدينية الثابتة بالنسبة لكثير من الناس لما شفنا النهاردة ان اصبح كثير جدا من هؤلاء العلمانيين او الليبراليين
سواء كان بعلم او بغير علم سواء كان آآ سوء فهم او سوء آآ آآ سوء قراءة للاحداث او للسير او للاحاديث او آآ ان احنا بعض الاحاديس ونرد البعض او ان انا اخد جزء ويغيب عني جزء اللي انا ما عييش اليات آآ التعامل مع هذا العلم الشرعي واعرف مسألة الطعن في الثوابت
ففوجئنا ان كثير جدا من الاعلاميين الان بكل بجاحة سبحان الله بدأوا يطعنوا في الثوابت العامة للدين. واللي شجعني لكده الحمد لله القبول اللي ربنا وتعالى وضعوا البرنامج للبرنامج اللي كان مع اخونا الاستاز ملهم. اه الحلقة اللي كان فيها رد على الاستاز ابراهيم عيسى
تعالوا كده سريعا عشان الوقت ما يجريش مننا. آآ انا عايز اقول ايه النهاردة. عايز اقول من البداية ان اول ثابت من الثوابت اللي ينبغي علينا ان تكون راسها جوانا. وهي بفضل
عند الجميع. بس في بعض الاوقات كده بتهتز عندنا شوية ان ان انا مسلم ان انا مسلم النقطة الاولى معنا النهاردة هو يعني انت مسلم ويعني ايه حضرتك مسلمة هل معنى ان انا مسلم ان انا اخد آآ ديانة اخرى خلاف الاسلام او مذهب اخر خلاف الدين؟ او طريقة اخرى خلاف طريقة الاسلام؟ يعني
انا مسلم من البداية. ودي اول نقطة واول سؤال انا بطرحه عليكم. يعني ايه اسلام اسلام معناه في البداية باختصار خالص. انك انسان مستسلم. انك انسان مستسلم. مستسلم بوجهك وبقلبك وبجوارحك وبكيانك لله سبحانه
وتعالى اذا امرك الله سبحانه وتعالى انت بسرعة بتبادر لتنفيذ هذا الامر. اذا نهاك الله عن امر انت بسرعة بتبعد عن هذا النهي ربنا قال لك اوعى في يوم من الايام تشهد زور. حاضر. انا مسلم يبقى ازا انا هاستسلم. طب فيه ضغوط وفيه اشياء ضاغطة علي جدا انا خلاص هو ربنا امرني بكده انا
استسلم لامر الله سبحانه وتعالى ربنا قال لك ما تمشيش في طريق حرام. خلاص انا هستسلم لامر الله سبحانه وتعالى. ربنا قال لك اعمل ده. حاضر. انا مستسلم لاوامر الله سبحانه وتعالى. هو ده الاسلام
باختصار جدا اللي ربنا سبحانه وتعالى لما اراد ان يوضح لنا الاسلام قال لنا ربنا تبارك وتعالى بلى من اسلم وجهه لله وهو محسن فله اجره عند ربه ولا خوف عليهم ولا هم يحزنون. يبقى الاسلام باختصار خالص معناه الاستسلام التام لله سبحانه وتعالى. ده معناها باختصار
جدا انت يعني ايه مسلم معنى الاسلام كما روى الامام احمد في مسنده من حديث بهز ابن حكيم عن ابيه عن جده يقال اتيت الى النبي صلى الله عليه وسلم فقلت يا رسول الله انني قد جئت اليك وقد اخذ علي اهلي الايمان المغلظة الا اتيك
هم خلوني كده احلف ايمان المغلظة ان انا ما اجيش لك ولكن انا لما سمعت عنك وان انت نبي مبعوث من عند الله انا جاي اسألك يا رسول الله ما الاسلام؟ فالنبي صلى الله عليه وسلم وضح له باختصار جدا يعني ايه اسلام
فقال الاسلام ان تسلم وجهك وقلبك لله. انك دايما تكون مستسلم لاوامر الله سبحانه وتعالى. ازا ربنا امرك بامر بتنفذ هذا الامر ليه؟ لان ربنا امرني بكده. ليه؟ لان انا انسان مسلم ملتزم. انا خلاص انا طالما مسلم يبقى لابد ان انا انفذ اوامر الله سبحانه وتعالى
علشان كده لما كان ابراهيم عليه الصلاة والسلام هو من اكثر من تبوأ طبعا بعد النبي صلى الله عليه وسلم كان مرتبة سيدنا ابراهيم مباشرة. من اكثر الناس الذين الذروة الثنام ان هم يذعنوا ويستسلموا لله سبحانه وتعالى هو سيدنا ابراهيم عليه الصلاة والسلام
علشان كده لو قلبنا كده صفحات القرآن هنجد دايما ان ابراهيم عليه الصلاة والسلام اذا ذكر دايما بيقرن معه هذه الصفة. صفة انه كان مذعن انه كان استسلم لله. سيب والدك وهاجر. سب ارض العراق وهاجر للشام. سمعت واطعت وسلمت واستسلمت لله سبحانه وتعالى. لان ابراهيم عليه الصلاة والسلام كان
لله سبحانه وتعالى. علشان كده ربنا سبحانه وتعالى قال في شأن ابراهيم بلى من قال واتبع ملة ابراهيم حنيفا. الانسان المسلم اللي يسلم وجهه لله سبحانه وتعالى. ده انسان ماشي على طريق وملة ابراهيم عليه الصلاة والسلام. قال الله سبحانه اذ قال له ربه اسلم
قال اسلمت انا استسلمت على طول ربنا سبحانه وتعالى لما امره بذبح الولد قال الله فلما اسلما اي استسلما وتله للجبين. يبقى معنى ان حضرتك مسلم او حضرتك مسلمة ان انا مستسلم لاوامر الله ربنا امرني ببر الوالدين حاضر اسمع واطيع. ربنا امرني بحفز الدماء انا خلاص احفظ الدماء. ربنا سبحانه وتعالى امرني
ان انا اكل مالي من حلال وما ادورش على المليم الحرام خلاص اسمع واطيع. هو ده معناه الاستسلام. وكلنا يا احبابي بفضل الله بنحقق هذا ولكن في بعض الاوقات بتكون عندنا بعض القصور او بعض الهفوات
النقطة الاولانية ان انا عايز اثبتها النهاردة لان درس النهاردة درس بناء وهدم انا هبني الان جوانا كلنا وانا اول واحد طبعا هبني جوايا اصول وثوابت عمل الدين. وبعد ذلك نهدم اراء وافكار كانت موجودة او ما زالت موجودة
في زمننا هزا. يبقى ازا انت يعني ايه مسلم؟ معلش انا هعيد واكرر وازيد النهاردة ولكن هي ثوابت لازم تتأصل انا النهاردة يعني ايه مسلم؟ معنى مسلم؟ يعني انا مستسلم لاوامر الله سبحانه وتعالى. ربنا سبحانه وتعالى امرني كده وقال لي المسلمة لا تتزوج
الا مسلم بس ما لهاش كلام تاني. يطلع علينا الدكتور عمرو حمزاوي يقول انا عندي حاجة كعقيدة اسمها زواج مدني يطرح للناس كاختيار ان المسلمة تتجوز بغير مسلم اقول له يا استاز عمرو حضرتك مخالف كده لاصول وتعاليم الدين. وانا كمسلم ارد كلامك لان المسلم دايما مستسلم لاوامر الله. انا النهاردة مسلم معناه
ان انا مذعن لشريعة الله. مذعن لاوامر الله. كل امر يأمر به الله انا مذعن ومستسلم لي. حضرتك يا استاز عمرو تطلع تقول لي الدولة المدنية هي دولة لا دين لها. هاقول لك ده لا يتناسب ابدا مع الاسلام ده مع التعليم الالماني اللي حضرتك اتعلمته. انما مصر كدولة اسلامية ما ينفعش معها الكلام ده
فاذا انا النهاردة مسلم معناها مستسلم مذعن لاوامر الله سبحانه وتعالى. لا ينبغي ابدا بحال من الاحوال ان انا النهاردة اطلع للناس قوانين او تشريعات تحكم الناس خلاف الامر او الاصل العظيم اللي انا متربي عليه وانت متربي عليه واختنا متربية عليه وابويا وجدي
وامي وجدتي الكل كان متربي عليه. يا ابني انت مسلم يعني مستسلم لاوامر الله سبحانه وتعالى. انا بالزبط ماشي على ملة سيدنا ابراهيم عليه الصلاة والسلام وملة نبيي محمد صلى الله عليه وسلم اللي الاتنين علموني ان انا اكون مستسلم لاوامر الله. ودايما انا استسلامي وقوة اسلامي بتظهر
في المواقف الحرجة. علشان كده كان دايما ربنا بيثني على سيدنا ابراهيم بالمعنى ده. انه كان مستسلم لاوامر الله سبحانه وتعالى في المواطن الحرجة. سب حاضر. هاجر. حاضر آآ سب ابنك في في ارض الجزيرة العربية في ارض الصحراء لا زرع فيها ولا ماء ولا بشر. حاضر. اقتل آآ اذبح ولدك. حاضر هو ده الدين هو ده الدين
ايتها النخبة اللي بتدعوا ان انتم مثقفين دينا اللي احنا اتعلمناه اللي ارض مصر اتعلمته ان الدين معناه ان معناه ان انا انسان مستسلم لله. سلمت قلبي وسلمت وجهي وسلمت كياني كله لله سبحانه وتعالى. ربنا قال لي اعمل انا هاعمل ربنا قال لي ما تعملش
انا مش هعمل يعني ما ينفعش ابدا واحد من النخبة المثقفة يطلع يقول ايه المشكلة ان احنا نعمل محلات خمر عندنا في مصر نقول له ان عندنا في مصر ما ينفعش
التعليم الاوروبي اللي حضرتك اتعلمت هناك التعليم الاوروبي يسمح لان هم ما بيحكموش شرعا. انما احنا كمسلمين نحن لا نرضى بهذا. مش علشان اشخاصنا ابدا والله ولكن لان ده امر جاي من عند ربنا سبحانه وتعالى انا كمسلم انا بستسلم لاوامر الله. انما الخمر والميسر والانصاب والازلام رجس من عمل
انا استسلمت لامر لربنا. انت مش عايز تستسلم؟ انت حر. ولكن انا بقول انا كمسلم اول معنى باغرسه في قلوب المسلمين معاني بسيطة جدا ان الاسلام معناه استسلام. والحمد لله بفضل الله
شعب مصر يعني بفضل الله انا خالطت جنسيات كتير جدا جدا جدا وقابلت جنسيات كتير جدا جدا جدا. ما شاء الله! والله مش عشان انا مصري. بفضل الله كل فيهم خير المسلم اللي في تونس واللي في الجزاير وفي الصومال واللي في اوروبا واللي في اسيا. كله بفضل الله فيه خير. ولكن بيئة مصر يعني آآ
زيادة شوية زيادة شوية بقت مصر ما شاء الله لا قوة الا بالله حاجة غير طبيعية. احد اخواننا الدعاة ونختم في الجزئية دي بالمعنى ده احد اخواننا الدعاة في جامعة من ضمن الجامعات كان بيلقي محاضرة فسبحان الله عمال يتكلم عن الاسلام وعظمة الاسلام وشريعة الاسلام. ها يا جماعة انتم بتحبوا الاسلام؟ فقام ولد مسقط
بنطلون وولد شكله كده اصلا كان شارب مخدرات قبل ما يخش. ومش فايق وبيتكلم وهو لسانه بيقدم خطوة وخطوة قدامه خطوة ورا. وقام قايل ايوة انا عايز الاسلام هو اللي يطبق في مصر فالشيخ اخونا ده بيسأله احد الدعاة بيسأله بيقول له ليه؟ قال له علشان انا مش عايز اخويا يبقى زيي. سبحان الله ارجع للشاهد واقول ان اول
المعنى انا عايز اثبته النهاردة علشان لو مسكناهم بقى واحد واحد وبدأنا نرد عليهم خلاص احنا هنضيع وقت كتير ولكن احنا عايزين النهاردة نثبت ثوابت وبعد كده سبحان الله كل كلماتهم دي مش هيبقى لها اي كيان ولا لها اي لازمة ان شاء الله. يبقى المعنى الاول الثابت عندنا المعنى انت يعني ايه مسلم؟ ها
معي بالله انا عايز كل اللي بيسمعني الان يكرر مسلم يعني مستسلم. الاسلام معناه الاستسلام. ها؟ مسلم يعني مستسلم. الاسلام معناه الاستسلام والنبي صلى الله عليه وسلم قال ان آآ تسلم وجهك وقلبك لله سبحانه وتعالى. فانا لا ارضى ابدا حد يأمر او ينهى الا ربنا سبحانه وتعالى. ده المعنى الاول اللي انا عايز
ااكد عليه. اتنين ايه المعنى التاني اللي انت عايز توصل له؟ المعنى التاني اللي انا عايز اوصل له النهاردة يا احبابي ان الاسلام كل انا لازم اخد كل هذا الدين. بكل ما فيه من اوامر ونواهي. يعني ما ينفعش ابدا اقول انا هاخد حتة واسيب حتة. اقول انا عايز حاجة واسيب حاجة
لا لا لا مش هو ده ابدا المسلم لان المسلم بيظهر دايما استسلامه اذعانه لله سبحانه وتعالى. شوفوا ربنا سبحانه وتعالى ماذا يقول؟ ماذا يقول ربنا تبارك تعالى قال يا ايها الذين امنوا خطاب لحضرتك ولحضرتك. يا ايها الذين امنوا ادخلوا في السلم كافة
ولا تتبعوا خطوات الشيطان انه لكم عدو مبين. ايه العلاقة؟ لاحظ ان السلم هنا كما قال جماهير المفسرين السلم ها هنا هو الاسلام. يعني ربنا سبحانه وتعالى يقول لنا ادخلوا في السلم كافة وكافة ده الضمير هنا عايد على الاسلام
في كل تعاليم الاسلام باوامره ونواهيه. طب انا هاخد حتة واسيب حتة. مش عندنا ابدا كمسلمين. ده ممكن برة في التعليم بتاعكم اللي انتم خدتوه اوروبا ان انت ممكن تاخد حتة وتسيب حتة داعمة لقيصر لقيصر وما لله ده عندكم انتم برة. انما عندنا في شريعة الاسلام ربنا اللي نزل لنا هذه
اللي بيقول اليوم اكملت لكم دينكم واتممت عليكم نعمتي ورضيت لكم الاسلام دينا. ربنا رضي الاسلام لنا دين. هو ربنا اللي انزل علينا الاسلام وامرنا بالدخول في الاسلام هو اللي بيقول لنا كده. بيقول
اوعوا في يوم من الايام تصنعوا كما صنع اهل الكتاب من قبلكم. اليهود والنصارى. طب هم اليهود والنصارى عملوا ايه؟ قال الله يعني وهو يعني يذمهم قال الله افتؤمنون ببعض الكتاب وتكفرون ببعض؟ احنا مش كده ايها الثلة المسقفة احنا مش كده احنا كمسلمين
عايزين ناخد الاسلام كله. مش عايزين ناخد حتة ونرمي حتة. احنا مش عندنا في الاسلام كده. احنا عندنا نخش في الدين كله بكل تعاليمه وبكل شرائعه. زي ما ربنا امرنا
يا ايها الذين امنوا المفروض ان ده خطاب لي ولحضرتك كمثقف. المفروض ده لي ولابراهيم عيسى وللشلة دي المعروفة دي. الخطاب ده لي ولك يعني الكلام ده لنا كلنا برضه القرآن عندك لسه فيه مشكلة. ربنا سبحانه وتعالى بيقول يا ايها الذين ادخلوا في السلم كافة. ادخلوا في السلم كافة يعني ادخلوا في الاسلام
بكل شرائعه وبكل اوامره وبكل نواهيه. شوفوا الاوامر نفزوها. شوفوا النواهي وابعدوا عنها. ده امر ربنا سبحانه وتعالى. ما عندناش حتة ناخد حتة ونسيب حتة يا استاز ابراهيم انت والمجموعة اللي معك ابدا والله. ما عندناش ان احنا ناخد جزء ونسيب جزء مش في دينا. وربنا سبحانه وتعالى
قال الذين جعلوا القرآن عضين. جعلوا القرآن عضين يعني ايه؟ قال ابن عباس وغيره من اهل التفسير امنوا ببعض وكفروا ببعض. احنا ما عندناش كده ان احنا نقول احنا هناخد من الاسلام اخلاقه. انما التعاملات الربوية المحرمة هنرميها مش عايزينها ورا ضهرنا دي. هناخد من الاسلام آآ الحاجات الكويسة. انما في حاجات مش في الاسلام
مش كويسة زي الحدود ارميها ورا ضهرك مش عايزينها. احنا الكلام ده ما عندناش هنا في كمسلمين ولا داخل دايرة الاسلام. لأ ده عندنا داخل دايرة الاسلام اللي ربنا بيأمر به انا بنفزه بسرعة اللي ربنا نهى عنه انا هابعد عنه. انما حضرتك تيجي تقول لي. ما تدخلوش الدين في السياسة. هاقول لك في حاجة زي كده. زي ما احد برضو
آآ واحدة منهم طلعت بتقول لا سياسة في الاسلام ولا دين ولا ولا مش عارف ايه كده بتقول وواحد تاني يطلع من تبع الشلة دي والمدرسة دي يطلع آآ الله ايه اللي دخله في السياسة؟ الله ايه اللي دخله في السياسة؟ طب خد بالك انت بتتكلم عن ملك الملوك ورب الارباب. خد بالك
ان الكلمة دي والعياذ بالله ممكن يعني تقابل بسببها مشكلات كبيرة جدا جدا جدا وانا خايف عليك عايزك تتوب وترجع الى الله سبحانه وتعالى من جراء هذه الكلمة الله اللي دخله في السياسة الله اللي انت اتعلمت السياسة هو اللي علمك. الله هو اللي فهمك. الله هو اللي وصلك لهذه المكانة اللي انت جاي النهاردة
بتقول الله ايه اللي دخله في السياسة والسياسة ما لهاش دعوة بالقرآن او الدين ولا الدين له دعوة بالسياسة. نقول سبحان الله فيه في دينا ستميت اية في القرآن ستميت اية في القرآن
على الاحكام السياسية ستميت اية في القرآن. فحضرتك لما تيجي تقول لي النهاردة لا دين في السياسة ولا سياسة في الدين عايزني اخد عشر القرآن ارميه ورا ضهري حضرتك اتعلمت في المدرسة بتاعتكم ان آآ ان اخد من الدين اللي انا عايزه ارمي من الدين اللي انا مش عايزه. ده تعليم حضرتك انما تعليمنا احنا كمسلمين
بيختلف تماما عن هذا التعليم تعليمنا احنا خدناه من عند ربنا سبحانه وتعالى اللي ربنا سبحانه وتعالى قال لنا للمؤمنين قال لنا ادخلوا في السلم كافة. فما ينفعش حضرتك زي ما انت بتقول اخد حتة واسيب حتة مش عندنا في الاسلام
وكل الناس كده ما عندهاش الكلام ده. وسبحان الله اللي عندنا كمسلمين ممكن يقع في مشكلة من المشكلات دي بيبقى عارف ان هو غلطان ويقول انا غلطان انما المشكلة ان المدرسة المثقفة بتدعو آآ للامر ده ان هي تفرق بين الاسلام تاخد حتة وتسيب حتة تاخد جزء وترمي جزء ومقتنعة ان هو
هو ده الصح. احنا ما عندناش كده وتفكير حضراتكم كنخبة مثقفة يا ريت يعالج مرة ثانية علشان ده غلط كبير جدا جدا جدا. انتم فربنا سبحانه وتعالى قال لنا وبيثني اهو وبيتكلم على المؤمنين يا ايها الذين امنوا ادخلوا في السلم كافة. كلكم ادخلوا في تعليم الاسلام
وشرع الاسلام ادخلوا في السلم كافة ولا تتبعوا خطوات الشيطان. ده امر ربنا سبحانه وتعالى. يعني لو ما دخلناش في السلم كافة سبحان الله هنقف في صيد هنكون صيد سمين جدا للشيطان اللي هيبدأ ان هو يشيل لنا من من الدين حاجة ورا حاجة حاجة ورا حاجة حاجة ورا حاجة ونبقى وقعنا فيما
وقع فيه اهل الكتاب من قبلنا ان هم امنوا ببعض الكتاب وكفروا ببعض. وقال الله في شأن هؤلاء وده اللي بيخلينا وانا بتكلم النهاردة بالنخبة المثقفة ده اللي خلينا دايما ناخد الاسلام كله. ما ينفعش نسيب حتة وناخد حتة. لان ربنا سبحانه وتعالى لما حذر الامم اللي قبلنا كان التحذير برضه يعتبر لنا. ربنا سبحانه
افتؤمنون ببعض الكتاب وتكفرون ببعض؟ فما جزاء من يفعل ذلك منكم الا خزي في الحياة الدنيا. ويوم القيامة ياه يردون الى اشد العذاب يا ربي علشان كده انا بقول لكل النخبة المثقفة يا ريت نراجع نفسنا. الناس اللي بتقول احنا عايزين ناخد حتة من الاسلام ونسيب حتة من الاسلام آآ الكلام ده مش صحيح
وربنا سبحانه وتعالى هدد وتوعد كل انسان بيقول انا عايز اخد جزء من الاسلام واسيب جزء او هاخد آآ هاخد من الاسلام الاخلاق وهترك من الاسلام كذا واترك الحدود هاود من الاسلام كذا واترك الشريعة وهاخد كذا واترك كذا ربنا قال ان ده له عقوبتين ام العقوبة في الدنيا؟ خزي
داء في الدنيا ويوم القيامة بيرد الى اشد العذاب. ليه؟ لان ربنا سبحانه وتعالى بيسألنا كلنا الا له الخلق والامر؟ مش ربنا سبحانه وتعالى هو اللي اذا له الامر يأمر وينهى كما يحب سبحانه وتعالى ولكن النخبة المثقفة جت النهاردة بتقول لأ هو ربنا سبحانه وتعالى له
وليس له الامر وانا بقول قد يكون من النخبة المثقفة ناس على خير وناس كويسة جدا وناس على دين وناس بتحب ربنا ولكن بسبب ان هي خاضت في غمار الدين وده مش مجالها ولا ولا هو ده الميدان بتاعها فبدأت تخبط وبدأت تهز سوابت الناس وتهز الاصول العامة عند المسلمين فعشان كده بقول
يا ريت نراجع نفسنا تاني ومش مشكلة ابدا ان انا انا لو غلطت انا هطلع تاني يوم في القناة واقول يا جماعة انا غلطت ايه المشكلة انك لو غلطت تطلع تقول انا غلطت
يبقى الامر الاول اعيد. هو يعني ايه حضرتك مسلم؟ مسلم معناها مستسلم. مستسلم لمين؟ لاوامر الله سبحانه وتعالى. ولشرع الله سبحانه وتعالى. اتنين اه اه قلت ان الاسلام قل مش جزء مش حتة وحتة لأ انا هو ده الاسلام كله. مش حضرتك تقول لي الاسلام واترك الحجاب. لا لا لا زي
احد الاعلاميين المثقفين اللي تابع للمدرسة دي برضه يطلع يسخر من الحجاب ويستهزأ بالحجاب ويقول المحجبات دول آآ آآ انتم عارفين المحجبات دول ايه؟ سبحان الله! يعني انا هتلبس برضو الاخت الحجاب غصب عنك
وبفضل الله الحجاب بينتشر رغما عن انفك وهيفضل ينتشر وسبحان الله اللي كانوا بيمنعوا الحجاب قبلك هم بقوا دلوقتي فين؟ وكان من الاخبار السعيدة جدا اللي انا سمعتها وربنا يبارك لكل اخواننا في تونس ولكل اخواتنا في تونس
آآ بعد سقوط حكومة بن علي في تونس الحجاب والنقاب انتشر بصورة غير طبيعية. ما شاء الله لا قوة الا بالله الامر التالت بعد ما قلنا اسلام معناه استسلام كامل لله سبحانه وتعالى. وقلنا بعد كده نقطة مهمة اوي اوي اوي. ان الدين كله يا جماعة مش هاخد حتة واسيب
آآ اقول للناس اخد الاسلام باخلاقه الجميلة واتعامل بالربا. مش كده؟ المسلم بياخد الاسلام ككل. الجزء التالت هو تحذير لاصحاب هذه التحذير ده ان ما ينفعش ابدا حضرتك تقول انا مسلم وفي نفس الوقت انت رميت الاسلام وراء ضهرك لانك مقتنع ومعتقد بافكار ومذاهب
تناقض الاسلام يعني مثلا يعني مثلا آآ ما ينفعش بحال من الاحوال انك تقول انا مذهبي كذا والمذهب ده انت تعلم يقينا انه بينه وبين الاسلام تعارض مش التقاء ده تعارض
قال الله سبحانه وتعالى ومن يبتغي غير الاسلام دينا فلن يقبل منه وهو في الاخرة من الخاسرين. آآ احد الكتاب اللي انا كنت بحترمهم جدا. احد الكتاب اللي ما شاء الله في مجال السياسة له كتابات قوية جدا. احد
ما شاء الله آآ آآ اللي له كلمة ما شاء الله قوية ومسموعة. آآ طلع النهاردة وقال ان آآ احنا في مسرحية هزلية لو اعتقدنا ان المسلمين بس هم اللي يخشوا الجنة او الجنة اصبحت حجر على هؤلاء. نقول له لأ انت اخطأت في هذا الباب. اخطأت في هذا الباب. لانك ما تعرفش. لانك ما تعرفش ان انت كده
بتتكلم بكلام مناقض تماما للقرآن والسنة الله سبحانه وتعالى هو الذي يقول الان ومن يبتغي غير الاسلام دينا فلن يقبل منه وهو في الاخرة من الخاسرين. وحضرتك كتبت في المقال بتاعك ان
انك بتراهن على رحمة ربنا. طب يا ريت حضرتك برضو ترجع للقرآن هتلاقي ربنا سبحانه وتعالى يقول ورحمتي وسعت كل شيء فساكتبها لله الذين يتقون ويؤتون الزكاة والذين هم باياتنا يوقنون الذين يتبعون الرسول النبي الامي
يبقى اذا حضرتك ما ينفعش تقول تراهن على رحمة ربنا. لان ده تألي على الله. ما ينفعش تتألى على الله. الامر التاني احنا عندنا الصحيح مسلم النبي صلى الله عليه وسلم بيقول لنا باختصار خالص والذي نفسي بيده لا يسمع بي احد من هذه الامة يهودي كان او نصرانيا فلم يؤمن
الا دخل النار يوم القيامة؟ ولا حضرتك لك كلام تاني مع النبي صلى الله عليه وسلم؟ تقول لي اصل ده لا يتناسب مع عدل الله سبحانه وتعالى برضو هقول لك
قال رسول الله صلى الله عليه وسلم ان الله لا يظلم المسلم حسنته يثاب عليها في الدنيا ويدخل بها الجنة يوم القيامة. واما الكافر فانه يطعم بحسنات ما عمل. الحسنات اللي هو عملها ربنا لا يمكن ابدا يظلمه. فعدل ربنا
سبحانه وتعالى انه يأكله ويشربه وده من عدل ربنا. لان ربنا لو كانت الدنيا دي تزن عنده جناح بعوضة ما كانش اصلا لا اكله ولا يشربه. ازاي يكفر بي يرزق ولكن هو ده عدل ربنا ان قدر الحسنات اللي بيعملها ربنا سبحانه وتعالى يأكله ويشربه بها في الدنيا. وبعدين عايز اقول لك حاجة تقول لي اصل الانسان مش بدين
الانسان بقدر الاعمال الصالحة هقول لك برضو النبي صلى الله عليه وسلم بيقول كما في صحيح مسلم من طريق مسروق عن عائشة رضي الله عنها قالت قلت يا رسول الله ابن جدعان رجل كان يتصدق في الجاهلية ويصل الارحام ويصنع ويصنع. راجل كات له اعمال في الجاهلية غير طبيعية
بس ما كانش مسلم يا رسول الله. فاين هو يا رسول الله؟ قال لا ينفعه ما صنع. كل اللي عمله ده مش هينفعه ابدا. مش زي ما حضرتك يا استاز بلال
بتقول ان العبرة بالاعمال لا يا استاز بلال العبرة مش بالاعمال خالص. العبرة بهل هو موحد لله سبحانه وتعالى ولا لأ؟ وعلى فرض ان هو عمل اعمال صالحة فهو طعم بها في الدنيا وربنا ساق له الرزق في الدنيا. اما في الاخرة فيا استاز بلال ربنا سبحانه وتعالى يقول وقدمنا الى
ما عملوا من عمل فجعلناه هباء منثورا. هباء منثورا. يبقى انا عايز اقول النهاردة ان العبرة عندنا مش باعمالنا. العبرة عندنا انت ايه ايه الدين اللي انت بتتبعه؟ الدين اللي انت بتتبعه. كلنا اتعلمنا الزمان واحنا قد كده ان مفتاح الجنة لا اله الا الله. ازاي انا النهاردة
ان البوز ممكن يدخل الجنة. او اللي بيعبد الاصنام ممكن يدخل الجنة. او واحد في اخر بلاد الهند الشارع من شوارع الهند كده لقى فار في عبد الفار من دون الله سبحانه وتعالى. حضرتك تقول انه لو عنده اعمال صالحة كتير جدا ممكن يخش الجنة كلام حضرتك مش مزبوط. وسبحان الله تقول لي انا براهن على رحمة
ربنا طب ما تيجي نسمع كده كلام علمائنا الافاضل بيقولوا ايه؟ اللي احنا اتعلمنا منهم ويا ريت حضرتك تراجع الكتاب مرة ثانية قال الله سبحانه وتعالى ومن يبتغي غير الاسلام دينا فلن يقبل منه. ده ده كلام ربنا وحكم ربنا اللي حضرتك بتتألى
تتألى على رحمته. ومن يبتغي غير الاسلام دينا فلن يقبل منه وهو في الاخرة من الخاسرين. قال شيخ المفسرين الامام الطبري رحمه الله يا ريت لو تقرأ تعليق الامام الطبري انا سبحان الله الورقة ما كتش معي عشان انقل الكلام حرفيا ولكن معنى الكلام اي ان الله
وتعالى يحرمه من رحمته يوم القيامة. ده نص او مش نص الكلام مفهوم كلام الامام الطبري رحمه الله. اي ان كل انسان اتخذ لنفسه او ديانة او فكرا او عقيدة تخالف عقيدة الاسلام. قال الله فلن يقبل منه. فلن يقبل منه وهو في
في الاخرة من الخاسرين. ده ده كلام ربنا سبحانه وتعالى اللي حضرتك بتقول آآ انا براهن على رحمة ربنا. فرحمة ربنا ابتداء للذين يتقون للذين يتقون ويؤتون الزكاة والذين هم باياتنا. الناس دي بايات الله سبحانه وتعالى مؤمنة وموقنة وعاملة لازم ناخد بالنا من هذا الكلام. فالقاعدة
ان الدين الحق هو دين الاسلام. اي حاجة تانية قال الله سبحانه وتعالى ومن يبتغ غير الاسلام دينا فلن يقبل منه. طب وفي الاخرة وهو في الاخرة من الخاسرين لازم ناخد بالنا من القاعدة دي. علشان كده انا بقول مذهبي فكري عقيدتي ديني الاسلام. ما ينفعش في يوم من الايام
ايام النهاردة نقول اصل انا مسلم علماني. او انا مسلم ليبرالي. ليه؟ لان اللي احنا اتعلمناه من مشايخنا ومن علمائنا. وما شاء الله الشباب بدأوا وارفعوا آآ ما شاء الله فيديوهات كتير جدا لمشايخ وعلماء اكابر الامة بتثق فيها. بتقول ان الاسلام والعلمانية لا يجتمعان ابدا. لان العلمانية كفكرة
القائم اصلا على رفض الدين العلمانية اصلا كفكر قائم اصلا على رفض الدين. الليبرالية اصلا كفكر قائم على رفض الدين وعدم حاجتنا للدين. علشان كده الاستاز عمرو حمزاوي وبكل صراحة طلع في لقاء على قناة الجزيرة وسألوه عن الدولة المدنية اللي هو بينادي بها. فقال الدولة المدنية دولة لا دين لها. فازاي انا النهاردة
اقول انا مسلم ليبرالي الاتنين ما يتجمعوش مع بعض اما اذا كنا هناخد المعنى اللي موجود في الليبرالية الحرية المنضبطة بضوابط الاسلام خلاص ما فيش مشكلة. انت كده رجعت للاسلام مش محتاج انك تكون تقول انا
انسان ليبرالي لان لو هم كما يعني كتير جدا من شبابنا ما شاء الله شباب صالح وبيصلي معنا في المسجد ييجي يقول لي انا ليبرالي. اقول له يعني ايه ليبرالي؟ وهي دي
ان شبابنا مش عارف يعني ايه ليبرالي فبقول له يعني ايه ليبرالي؟ قال لي حرية. قلت له الحرية دي حرية مطلقة ولا حرية مقيدة؟ قال لي حرية مقيدة قلت له مقيدة بايه؟ قال لي مقيدة بالاسلام. قلت له خلاص انت مش محتاج انك تقول ليبرالي لان الحرية المقيدة بالاسلام هي حرية الاسلام اللي الاسلام وضعها. فانت مش محتاج
اصلا تقول انا مسلم ليبرالي. ما ينفعش ابدا. واللي بيقول انا مسلم ليبرالي بيقول بالزبط زي ايه؟ انا اهلاوي زملكاوي. الاتنين اصلا مش واحد. ده الاتنين اصلا مختلفين الاتنين مختلفين. لأ انا مسلم خلاص طالما انت بتعتقد بالحرية المقيدة بالاسلام خلاص. اما ازا كنت بتقول للحريات المطلقة زي ما قالها سين وعين وصاد
اللي بيقولوا حريات مطلقة ولا تقيد لا باسلام ولا بغير اسلام ولا بمنهج اسلام نقول له سبحان الله! خلاص انت انت مش عاجبك الاسلام؟ انت حر انما انا كانسان مسلم انا عاجبني ديني عاجبني اسلامي انا الاسلام ده انا مرتاح فيه جدا خلاص انت حر انت مش عاجبك الاسلام والله انت حر انت حر
انت حر ولكن انا بنصحك والله لاني خايف عليك راجع نفسك راجع نفسك ضروري. يبقى القاعدة التالتة عندنا لا ينبغي ابدا لانسان آآ انه يقول آآ انا كزا وانا كزا وانا كزا. لأ سيبونا من المسميات دي. لان ربنا
في القرآن ان احنا نقول قال ربنا تبارك وتعالى في اواخر سورة الحج هو سماكم المسلمين احنا مسلمين احنا مسلمين. انا مش ليبرالي انا مش علماني. انا انسان مسلم. تكفيني تكفيني المسألة دي
يبقى اذا انا عايز اقول زي ما كان الحافظ ابن كثير رحمه الله بيقول معلق على هذه الاية في كلمات جميلة جدا جدا. انه ما ينفعش ابدا لاي انسان مسلم يتخذ مذهب او فكر او عقيدة
خلاف مذهب والفكر والعقيدة اللي موجودة في الاسلام. واللي هيتخذ فكس اخر اخر ربنا سبحانه وتعالى لن يقبله منه. لان معظم هذه المذاهب وكل هذه الافكار خرجت من غير بلاد المسلمين. هي هم احرار. اللي عايز يبقى ليبرالي في اوروبا هو
هو حر اللي عايز يبقى كذا هو حر. لان سبحان الله هذه الافكار ما هي الا ثمرة اديان محرفة موجودة في اوروبا القاعدة الرابعة القاعدة دي بقى موجهة للمسلمين كلهم
ان في ناس عايشين وسطنا ممكن يكونوا عارفين كويس جدا هم بيعملوا ايه وممكن يكونوا جهلة وممكن يكونوا بغير قصد وبدون عمد قالوا حاجات غلط الحاجات دي يترتب عليها ان هم عمالين يهدموا في بناء الاسلام
خدوا بالكم النبي صلى الله عليه وسلم ماذا يقول؟ يقول صلى الله عليه وسلم يدرس الاسلام كما يدرس وشي الثوب لو اعتبر معي ان القميص ده الجلابية دي يعني لونها ازرق
كل ما بتتغسل ايه اللي بيحصل فيها حاجتين لونها بيبدأ يروح ولو كانت متينة بتبدأ تضعف. اللي احنا بنسميها عندنا كده في اللغة الدارجة عندنا في مصر كده. بدأ الثياب تدوب. بدأت تدوب. تضعف كده
بيقول ان هيجي فترة من الفترات في فترة من الفترات الاسلام هيبدأ يضعف كما يضعف هذا الثوب ويقول لنا اول ما يكفئ الاسلام كما يكفأ الاناء كوباية دي مليانة مية
ممكن اعمل كده اقلب كل اللي جواها النبي قال لنا خدوا بالكم ان فيه ناس هتيجي تعمل كده. شبه النبي الاسلام زي الكوباية دي بالزبط. او سب دي عشان فاضية زي الكوباية دي بالزبط
الكوباية دي فيها زنجبيل النبي بيقول لنا ان الاسلام زي الاناء ده بالزبط. جواه اخلاق وعبادات وسلوكيات وحدود وتشريعات واوامر ونواهي زي اللي موجود جوة الكوباية دي بالزبط النبي قال لنا خدوا بالكم ان فيه ناس هتيجي تقوم قالبة ده
هتقلب كل اللي موجود في الاناء اخلاق وعبادات وطاعات وسلوكيات واخلاقيات وحدود وتشريعات واوامر ونهي. هيجوا يقلبوا كل حاجة. حتى يصبح الاسلام بقى زي الكوباية دي فاضي ما فيش فيه حاجة
قالوا يا رسول الله فقال النبي صلى الله عليه وسلم اول ما يكفى الاسلام كما يكفى الاناء فيكون في الخمر فقالوا يا رسول الله وكيف ذلك؟ وقد بين الله فيها ما بين. فقال النبي صلى الله عليه وسلم اقوام
يسمون الشيء بغير اسمه. حديس صححه الشيخ الالباني في السلسلة الصحيحة. يعني هيكون بينكم ناس بيسموا الاشياء بغير اسمها تماما. هيضحكوا عليكم باشياء ومسميات خلاف المسميات الحقيقية. دي ايه؟ خمرة. لا هي مش خمرة
دي مشروبات روحية ده ايه؟ ده ربا. لا ده مش ربا. دي فوايد ده ايه؟ ده ده زواج محرم. ربنا لا يرضاه. مسلمة اتجوزت بغير مسلم. لا لا لا ده زواج مدني. ده زواج مدني. آآ دولة
نبعد فيها الاسلام تماما ونرميها ورا ضهرنا. آآ ده ايه؟ ده ده علمانية شايفين طب ده ايه ده كذا ده ايه ده كذا هو النبي قال لنا كده خذوا بالكم انه هيخرج عليكم ناس كده يبدأوا يسوقوا
ويظهروا الاسلام كده في حاجات مش كويسة خالص. يعني مثلا اللغة العربية لازم تتكسر وتتهدم ونرميها ورا ضهرنا احنا مش عايزينها تماما. امال يا جماعة انتم عايزين احنا عايزين اللغة الهيروغليفية. احنا عايزين اللغة القبطية هي اللي تكون ظاهرة وواضحة. وتدرس في المدارس وتتدارس مش عارف في ايه. ليه يا جماعة
اصل مش اللغة الرسمية لمصر اللغة العربية. ليه يا جماعة؟ زي ما اللي بتسمى بفاطمة ناعوت. اللي طلعت قالت آآ اصل اللي دخلوا الاسلام الاسلام لما دخلته اللغة العربية كان عن طريق الغزو
وده كان غزو. يعني عمرو بن العاص لما دخل كان من الغزاة. وبتقول الغزال عرب. الغزال عرب الغزاة العرب لأ دول المسلمين اباءنا واجدادنا الصحابة اللي شافوا النبي وعاصروا النبي ده عمرو بن العاص اللي النبي صلى الله عليه وسلم قال في شأنه اسلم الناس
امن يا عمرو كل الناس دخلت في المرتبة الاولى من الاسلام. انما عمرو كان مؤمن عمرو كان مؤمن اه سبحان الله النبي لما يقول ابن العاص مؤمنان ابن العاص مؤمنان يشهد لهم بالايمان. بعد كده تيجي الاستازة تقول آآ اتبع المدرسة دي برضو. ما هم كلهم مدرسة واحدة. شلة واحدة. تقول اصل آآ ده
دي مش اللغة الرسمية بتاعة البلد. اللغة الرسمية بتاعة البلد الهيروغليفية. حرام يا جماعة ان اوروبا كلها تتقن اللغة الهيروغليفية. واحنا ما نتقنش اللغة الهيروغليفية. لا يا جماعة انا اذا افتخرت فانما افتخر بالاسلام. يقول لك اصل ده علم وثقافة. ثقافة وعلم يا جماعة ما ينفعش. ما ينفعش. يسمون الشيء بغير اسمه
يسمون الشيء بغير اسمه. وهكذا كل واحد منهم النهاردة عايز يطلع للناس حاجة جديدة يطعن بها في ثوابت الاسلام وفي اصول الاسلام يطلع لنا لها اسم جديد وحاجة جديدة كده علشان يصنع ما كل انسان يصنع ما يشاء في اي وقت شاء. آآ حسب ما يمليه عليه هو اه. ما
ما ينفعش وهذا لا يرضي الله ابدا. لان ربنا سبحانه وتعالى لما نزل الاسلام وضح كل التعليم. هم النهاردة دايما شجرة الباطل شجرة قبيحة قبيحة المنظر قبيحة الشكل وسبحان الله الانسان مننا لو شاف شجرة الباطل لا يتبنى ابدا ولا يستطيع ابدا الواحد منا انه يقرب منها اصلا لان شجرة الباطل دايما خبيثة. ولكن المدرسة
دي الشلة دي لما تحب تنفر تنفرنا عن حاجة هتيجي على حاجة جميلة للاسلام تشوهك او حاجة قبيحة جدا تجملها وتحليها حاجة قبيحة جدا تجملها وتحليها. ربنا سبحانه وتعالى الحمد لله
ربنا سبحانه وتعالى لما ينهى عن زواج المسلمة بغير المسلم ده شيء يهديكم ويصلح لكم ربنا سبحانه وتعالى لما ينهى عن شيء زي ده يقول لك لأ اصل ده الزواج المدني. لا هو مش زواج مدني. قل الزواج اللي ربنا نهى عنه
هؤلاء يصنعون كما صنع المدرس الاول في المدرسة دي الشيطان لما قال لابينا ادم عليه الصلاة والسلام هل ادلك على شجرة الخلد وملك لا يبلى؟ هو كده بالزبط هو كده بالزبط
سبحان الله! نيجي بعد كده على اصل من اصول الدين حاجة ظاهرة وواضحة كده. جدا للناس. هو ييجي يشوهها ويقلبها. يقول لك الحجاب. يطلع بقى في برنامج له يقول لك اصل الحجاب اكتر نسبة التحرشات متعلقة بالبنات المحجبات. يا سلام
يا سلام وبعد كده يقول لك اصل صلاة العيد آآ صلاة العيد دي بقى ايه؟ الكل بيبقى رجال ونساء والكل خارج مع بعضه كده فاكبر نسبة خمسة وسبعين في المية من النساء اللي بتطلع لصلاة العيد بيتم التحرش بهن
يا سلام والله كل حاجة بقى من حاجات الاسلام كده يشوهها لك بالصورة دي. ويقول لك بعد كده اصل الاذان انا لقيت التلاجة بتتهز من الخشوع. لا ده صوت مش
انت عارف يا عم مين البواب؟ ايه الكلام الفاضي ده ايه الكلام الفاضي ده سبحان الله! يبقى اذا هؤلاء اللي عايزين يعملوه اللي عايزين يعملوه كما قال النبي صلى الله عليه وسلم يسمون الشيء بغير اسمه. الشيء العظيم جدا من من
من اصول الاسلام هيكرهوا الناس فيه هيكرهوا الناس فيه. آآ السنة لا البخاري مين وبتاع مين؟ الاجماع انا لا اقبل الاجماع. القرآن لا لا ان لا اقبل ايه ده ايه ده ايه ده! طب
احنا بقى لنا ايه من الاصول بتاعتنا؟ ما هو ده بقى يسمون الشيء بغير اسمه. البخاري هو البخاري ده كان نبي يعني؟ هو البخاري ده مش عارف ايه؟ فيه حاجات في
البخاري غلط. طب والاجماع؟ انا لا اعترف بالاجماع. لا تعترف بالاجماع يبقى النبي صلى الله عليه وسلم بيقول لا تجتمع امتي على ضلالة وانت تقول لا لا لأ حط الحديس ده ورا ضهرك ده لما ربنا سبحانه وتعالى يقول
ويتبع غير سبيل المؤمنين. نوله ما تولى. تيجي حضرتك تقول لي للاهل دي ورا ضهرك عشان حضرتك ما بتحترمش الاجماع. احنا لا نحترم هذا الكلام. ولا نحترم اصلا هذه وجهات النظر لان هي في الاول وفي الاخر مخالفة لان انا مؤمن به ومستسلم له. شرع ربنا سبحانه وتعالى. يبقى اذا النبي صلى الله عليه وسلم لما قال
اول ما يكفى الاسلام كما يكفى الاناء في الخمر. قالوا يا رسول الله كيف ذلك وقد بين الله فيها ما بين؟ قال اقوام يسمون الشيء بغير اسمه يقلبوا الحقايق يقلبوا الحقايق ويبدلوا الامور ويغيروا ويبدلوا وكل ده اهم حاجة بيفكر ويدرس ازاي يرمي دي للمسلمين
علشان يقبلوها ويؤمنوا بها ويؤمنوا بها. سبحان الله! سبحان الله! فعشان كده بقول للناس خدوا بالكم لان المدرسة دي المدرسة دي وكل اللي داير فلك المدرسة دي هم صنفين يا اما صنف آآ اصبح رأس
زي عبدالله ابن سبأ كده هو عمال يطعن في الاسلام وفي ناس اتباع ناس يا عيني مساكين جدا ناس يا عيني يعني لسه بدأوا ياخدوا خطوات وبيحبوا بلدهم وبيحبوا بيحبوا حاجات كتير جدا بس بسبب الجهل بسبب انه مش عارف قرأ كلمة يمين وكلمة شمال لان ده مش ميدانه ده مش مجاله ده مش مجاله
ولا ده الميدان اللي المفروض يمشي فيه فعمال يخبط يمين وشمال ياخد دليل من ده اه صح صح لما مسلا الله سبحانه وتعالى يقول ان الذين امنوا والذين هادوا والصابئين والنصارى والمجوس من امن بالله واليوم الاخر
وعمل صالحا فلهم اجرهم عند ربهم ولا خوف عليهم ولا هم يحزنون. قال خلاص يبقى هو ده معناه دليل وضح اهو ان المسلم والصابئ وكذا وكذا وكذا وكذا اه كل اللي بيؤمن بالله
سبحانه وتعالى داخل في رحمة ربنا. بس هو ما يعرفش ارجع لواحد ازهري ارجع لواحد عالم. واحد يعرف اصول الدين. هيقول لك الاية دي زي ما قال ابن عباس منسوخة
منسوخة بقول الله ومن يبتغي غير الاسلام دينا فلن يقبل منه. هو خد اية وما يعرفش ان الاية دي منسوخة فبيدي حكم والحكم اصلا ربنا سبحانه وتعالى سبحان الله القاعدة الخامسة
نعمل ايه اذا كان الاسلام بهذه الصورة اعمل ايه اذا كان اصبح هناك مدرسة من المدارس قاعد في مصر الان سخرت لها الاقلام وسخرت لها الجرائد والصحف وسخرت لها وسائل الاعلام وسخرت لها القنوات وجت لها الامدادات الخارجية
اللي هم النهاردة بيدافعوا عنها ويقول ايه المشكلة لما امريكا تدينا امدادات ايه المشكلة انا اعمل ايه؟ دوري ايه اسمع الحديث ده بروايتين بتوعه تعرف انت دورك ايه في هذه الايام
قال النبي صلى الله عليه وسلم ان الاسلام بدأ غريبا وسيعود غريبا فطوبى للغرباء. تاني ان الاسلام بدأ غريبا وسيعود غريبا فطوبى للغرباء قالوا يا رسول الله ومن الغرباء؟ مين الغرباء يا رسول الله؟ النبي ادى لهم تعرفين
والتعريفين الاتنين مع بعض مكملين لبعض. قالوا يا رسول الله فمن الغرباء؟ فقال النبي صلى الله عليه وسلم الذين يصلحون فاذا فسد الناس الذين يصلحون اذا فسد الناس. الناس اللي هم شافوا ان ده ماشي مع ده وده بيتبع لده وده بيجري وراء ده
ده مع كذا وده فلان وده بيقول انا كذا وده بيقول انا مذهبي كذا وده بيقول انا كذا هو بص لنفسه بصوا للقرآن الذين يصلحون اذا فسد الناس. ييجي واحد من المدرسة دي ويقول لك ها يا عم الشيخ بقى آآ اسلام بقى السلفيين ولا اسلام الاخوان ولا اسلام
اردوغان ولا اسلام طهران وايران ولا اسلام افغانستان اقول له اسلام النبي محمد صلى الله عليه وسلم آآ الاسلام اللي النبي صلى الله عليه وسلم جاء به انك تكون بار بامك وبابيك
انك تكون وصال للارحام انك تكون انسان بتقرأ القرآن انك تكون انسان تشوف الائمة الاربعة قالوا لنا ايه وتمشي على كلام الائمة الاربعة انك تشوف القرآن بيقول لك ايه وتمشي عليه. انك تشوف السنة آآ طلبت ايه وتمشي عليها. يعني من الاخر عايزين الاسلام بتاع اردوغان ولا
اسلام دولة افغانستان ولا اسلام دولة ايران؟ هقول لك لأ. احنا عايزين الاسلام اللي اتعمل في المدينة على يد النبي محمد صلى الله عليه وسلم هو ده الاسلام اللي احنا عايزينه
الاسلام بصفاؤه الاسلام بنقاؤه هو ده الاسلام اللي احنا عايزينه. الاسلام اللي يكون منهج لنا كلنا. منهج حياة. نمشي عليه ونشوف النبي امرنا بايه؟ احنا ليه نبص على ايران وليه نبص على افغانستان؟ وليه نبص على تركيا؟ وليه نبص على الاخوان؟ وليه نبص على السلفيين؟ ما انا القرآن عندي موجود. وسنة النبي
النبي صلى الله عليه وسلم عندي موجودة. وعلى فكرة طبعا بغض النظر عن ايران احنا ما لناش دعوة بايران لان ده نموذج اصلا ليس نموذج اسلامي. ده نموذج في مذهب من المذاهب الضالة
المنحرفة عن الاسلام سواء كان هنا او هنا او هنا اسلام السلفيين او اسلام الاخوان او اسلام تركيا كل هؤلاء الاصول عندهم واحدة اصول الاعتقاد كلها عندهم واحدة. ولكن ممكن تختلف الرؤى. ممكن تختلف الرؤى. ولكل مجتهد نصيب من هذا الاجتهاد. لكل مجتهد نصيب من
هذا الاجتهاد. انا النهاردة هشوف القرآن بيقول لي ايه؟ قال لي خليك كويس مع جارك انا هبقى كويس مع جارك. الاسلام قال لي بلاش ربا. هقول خلاص بلاش ربا. الاسلام قال لي بلاش
هقول خلاص الاسلام قال لي البس حجاب تلبس حجاب الاخت المسلمة خلاص هتلبس حجاب. هو ده الاسلام اللي احنا عايزينه. الاسلام اللي حضرتك تطبقه اولا في بيتك اولادك كويس تنفق عليهم واولادك يعاملوك كويس وتعامل زوجتك كويس وهي تعاملك كويس
وبعد كده لما ننتقل بنقطة الاسلام من داخل بيوتنا هيبقى في العمارة بتاعتنا. وبعد كده ينتقل من العمارة للحي ومن الحي للبلد ومن البلد للمحافظة ومن للي مصر كلها هو ده الاسلام اللي احنا بنرجوه. فالنبي صلى الله عليه وسلم يقول الذين يصلحون اذا فسد الناس. هم في فساد وسط الناس
انا اتجنب هذا الفساد. انا ابدأ اصلح من نفسي ابتداء. وانا اذا صلحت نفسي هيبدأ ده يظهر على الواقع بتاعي. زي ما كان الاستاز حسن البنا رحمه الله! كات له كلمة جميلة جدا جدا جدا آآ مشكور على هذه الكلمة الرائعة. كان يقول اقيموا دولة الاسلام في قلوبكم. طقم لكم على ارضكم
الاستاز اللي كان بيقول اسلام مين بقى من الدول دي؟ هقول له الاسلام اللي يرضي ربنا سبحانه وتعالى. الاسلام اللي يقول لي ان انا ابقى صادق ما ابقاش كداب الاسلام اللي يقول لي خليك امين. ما تكونش منافق. الاسلام اللي يقول لي خليك عدل ما تكونش ظالم. الاسلام اللي يقول لي اللي هتسخر من احد
مش زي حضرتك بتسخر من كل احد. الاسلام اللي يقول لي اتقن عملك. الاسلام يقول لي كن متفوقا في مجال حياتك. الاسلام اللي يقول لي قود الاسلام ودولة الاسلام لا اعلى درجة من درجات الرقي. الاسلام اللي يقول لي خليك حسن
الاسلام اللي يقول لي خليك انسان امين على ارواح الناس وحياة الناس. الاسلام بيقول لي خليك امين في كلمتك مش كداب ومنافق اللي يدفع اكتر اللي يدفع انا هتكلم بلسانه. هو ده الاسلام اللي احنا عايزينه. ما تقوليش بقى لا اسلام اردوغان ولا اسلام فلان ولا اسلام علان. الا هو ده الاسلام بتعاليمه البسيطة جدا
جدا جدا اللي ربنا سبحانه وتعالى ذكرها في اواخر سورة اية عمران قل تعالوا قل تعالوا اوضح لكم بقى تعاليم الدين واركان الدين تعمل ايه وما تعملش ايه ايه الحلال وايه الحرام؟ التعليم اللي ربنا سبحانه وتعالى ذكرها لنا في سورة الاسراء. هي دي التعاليم محتاجة يعني واحد فلوطة هو اللي يطلع لنا مذهب جديد او دين جديد
هو ده الدين. الدين ربنا سبحانه وتعالى قال لنا ولقد يسرنا القرآن للذكر فهل من مدكر؟ يا رب تتذكروا تتفكروا. هو ده القرآن هو ده الاسلام اللي احنا عايزينه. اللي ربنا قال لنا اعمل كزا وما تعملش كزا. هو ده الدين اللي احنا عايزينه. بس
ما تقوليش بقى اسلام فلان واسلام علان. انا ما ليش دعوة بحد. شف النبي صلى الله عليه وسلم عمل ايه. النبي صلى الله عليه وسلم قال دعائم الاسلام اول ما دخل المدينة ايها الناس
شو السلام؟ اطعموا الطعام. صلوا الارحام. صلوا بالليل والناس نيام. تدخلوا الجنة بالسلام. ما هو ده الاسلام ما هو ده الاسلام اللي ربنا سبحانه وتعالى امرنا به وهو ده الاسلام اللي النبي صلى الله عليه وسلم آآ امرنا به. آآ النجاشي لما وقف بين ايدين النبي صلى الله عليه وسلم قال له بقى انت اسلامك اسلام مين؟ اسلام مش عارف
ايران ولا اسلام افغانستان؟ قال له دينكم ده ايه؟ قال له باختصار ايها الملك انا كنا في جاهلية وشر نعبد الاصنام وناكل الميتة ونسيء الجوار القوي من الضعيف زي ما الشلة دي بتعمل
حتى بعث الله سبحانه وتعالى الينا رسولا منا. نعرف صدقه وامانته. فامرنا هو ده الاسلام. امرنا ان نعبد الله ولا نشرك به شيئا. ونقيم الصلاة ونؤتي الزكاة وامرنا بالصدق مش الكدابين في جرايدكم. وامرنا بالصدق والعفاف والصلة والامانة. ما هو ده الاسلام
مش محتاجين بقى ان احنا نقول نموزج مش عارف مين ونموزج مين. هو ده الاسلام. النبي صلى الله عليه وسلم لما واحد جه قال له يا رسول الله ما الاسلام؟ قال
ان تعبد الله ولا تشرك به شيئا وتقيم الصلاة وتؤتي الزكاة وتصوم رمضان وتحج البيت. وفي رواية وتصل الرحم. ده الاسلام اللي النبي صلى الله عليه وسلم مش المسألة مش مش مكلكعة زي ما هي مكلكعة عندكم في دماغكم. المسألة بسيطة جدا. ولكن انتم دايما بتكلكعوا الامور علشان تكرهوا الناس في حاجة اسمها
المسألة بسيطة جدا هو ده الاسلام. الاسلام اني اكون صادق الاسلام اني اكون امين بس بس يا ريت يكون عندك صدق في اقوالك وصدق في افعالك وصدق في نواياك انك تكون مؤتمن على ارواح الناس وعلى اموال الناس
وعلى عقول الناس وعلى ثقافات الناس ما تخدعوش الناس. ما تخدعوش الناس. هو ده الاسلام اللي النبي اقامه في دولة الاسلام. هو ده الاسلام لما عمرو ابن عباس جاي بيقول للنبي صلى الله عليه وسلم والحديس في صحيح مسلم. من انت؟ قال النبي. قال من ارسلك؟ قال الله بما ارسلك؟ قال ارسلني بان نعبد الله ولا نشرك به شيئا وبصلة الارحام
هو ده الاسلام بس بس باختصار خالص انتم ليه عايزين تكعبلوا الكلام في عقول الناس انا اللي ليه دعوة بده قولي لي دعوة هو ده اسلامي هو ده ديني هو ده ديني
النبي صلى الله عليه وسلم بيقول آآ يا سلام يا سلام يا سلام النبي صلى الله عليه وسلم يقول فطوبى للغرباء. قال له يا رسول الله مين بقى الغرباء؟ قال الغرباء هم دول بقى
هم دول الناس بتبر الوالدين يا صادقين الناس بيصلوا الارحام ناس بيصلوا ناس قريبين جدا من ربنا الغرباء هم دول. واحدة شايفة بنات في الجامعة معظم الشيلة بتاعتها مش محجبة. هي اتحجبت
هم دول الغرباء. مين دول يا رسول الله؟ قال الذين يصلحون اذا فسد الناس. واحد محافظ على صلاته واحد الشلة بتاعته كلها يعني آآ كانوا زمان بيعزموا على بعض بسجاير. دلوقتي بيعزموا على بعض بالحشيش
شايف كده بدأ يصلح من نفسه ويتصالح من حاله. شاب كان في الجامعة كل سنة بيطلع بمادتين. دلوقتي ما شاء الله لا قوة الا بالله. بقى متفوق جدا جدا جدا في مدرسته
ايه ايه الجمال ده! هو ده اللي النبي عناه. الذين يصلحون اذا فسد الناس. واحد ربنا ادى له الفلوس كان زمان على الخمور وعلى النساء وكذا وكذا. لا هو دلوقتي ربنا ادى له الفلوس
فما شاء الله لا قوة الا بالله! آآ على الفقراء على المساكين على الارامل على الايتام شاف مستشفى خيرية بتقام راح ساعد فيها علشان يخفف وطأة الضغط على المستشفيات الحكومية شوية. شاف مستشفى حكومية ناقصة جهاز
الجهاز الذين يصلحون اذا فسد الناس. كانت علاقته زمان مع والده ووالدته ان اقل حاجة بالشلوت دلوقتي ما شاء الله بيقبل قدم الاب وقدم الام. الذين يصلحون اذا فسد الناس
كان زمان سايب مسجده هو امام في الاوقاف كان سايب مسجده ومكبر دماغه من المسجد والشيشة محطوطة في قلب اوضة الامام في الاوضة ساب ده كله رمى ده كله ورا ضهره وبقى حريص على مسجده ومحافز على الحضور وبيأم الناس وبيراجع القرآن وبيأمر الناس وهو اول واحد بدأ ينفز ما شاء الله الذين يصلحون
اذا فسد الناس كان مدير في مستشفى مدير في ادارة مدير في مؤسسة حكومية كان بيمشي الناس وبياخد من كل واحد في اخر الشهر قد كده لا خلاص الكل فيه التزام
آآ احضروا في مواعيد معينة وتمشوا في مواعيد معينة. آآ خلصوا حاجات الناس. كلمة آآ عدى علينا بكرة يا سيد قضى عليها تماما في المكان اللي هو موجود فيه الذين يصلحون اذا فسد الناس. الذين يصلحون اذا فسد الناس. ما شاء الله بقى رئيس جمهورية لمصر
ما شاء الله! قضى على الرشوة! قضى على الفساد! ما شاء الله! عمل عدالة اجتماعية! راعى الفقراء! راعى المساكين! الذين يصلحون. اذا فسد الناس بقى عضو مجلس شعب في الانتخابات اللي جاية دي وما شاء الله كان صادق. بدأ يقف مع الناس. البلد بتاعته محتاجة طريقة رصف. بدأ يصرف. الذين يصلحون اذا فسد
الرواية التانية النبي صلى الله عليه وسلم بيقول لما سألوه من الغرباء ودي رواية بقى في غاية الاهمية قال الذين يصلحون ما افسد الناس من سنته. والرواية دي عند الترمذي. وقال ابو عيسى رحمه الله. الامام الترمذي قال اسنادها حسن صحيح
الذين يصلحون ما افسد الناس من سنته. شايفين ان مدرسة الكذابين عمالة تبث ثمومها بين الناس. ما شاء الله عجبني كتير جدا مجموعة من الشباب مش ملتزمين لا هم سلفيين ولا اخوانجية. ما شاء الله عملوا صفحات على الفيسبوك وبدأوا يجمعوا المقاطع للناس دي. وبدأوا ما شاء الله يقولوا
خدوا بالكم ده مخالف للدين من كزا. وده لما قال كده ده غلط علشان ربنا بيقول كزا. ودي لما طلعت قالت كده ده ما ينفعش ما يرضيش ربنا لان النبي صلى الله عليه وسلم بيقول كزا. ما شاء الله
شباب بدأوا يصلحوا ما افسد الناس. الناس اللي عمالة تفسد في دين الاسلام عمالة تطعن في الاسلام من وقت لاخر. ما شاء الله بدأت تظهر هؤلاء على حقائقهم بدأت تظهر اصحاب المدرسة دي بالصور الحقيقية. وفي نفس الوقت ما شاء الله بادب جم باخلاق عالية جدا جدا جدا. يعني
ما شاء الله لا قوة الا بالله. آآ الاستاز بلال فضل من الناس ان انا بحبها وبحترمها. طلع احد اخوانا والدكتور محمد علي يوسف وعمل مقال. بيرد عليه في المقال بتاعه
قمة الادب قمة الاحترام قمة الاخلاق هي دي النمازج اللي احنا عايزينها. ان احنا نصلح من هؤلاء. نصلح هؤلاء لان الناس دي برضو فيها خير وقريبة من ربنا بعض بعضهم مش كلهم
آآ فيها خير وعلى خير كبير جدا محتاجين ان احنا نقول لهم يا جماعة انتم اخطأتوا في كزا وكزا وكزا ويا ريت تراجعوا نفسكم لان ان شاء الله لو رجعتم وقفة انصاف كده ان شاء الله المسألة تبقى كويسة جدا
ما شاء الله الذين يصلحون ما افسد الناس من سنته. اخواتنا النهاردة المحجبات اللي بيقول احنا مش عايزين نخش الجامعة عشان كذا وكذا وكذا. هم اصلا مش عايزينكم تخشوا الجامعة عشان انت لو دخلت
الجامعة هتأثري في اللي حواليك. لأ انا عايزك تخشي الجامعة. وده كان سؤال اتكرر كتير جدا من اخواتنا في تونس على الصفحة. انا بقول لهم لأ روحوا الجامعة وادعوا الى الله سبحانه وتعالى. وخدوا بالكم ان اعدائكم دول مش عايزينكم اصلا تخشوا الجامعة. خشوا الجامعة. واشغلوا نفسكم بالدعوة الى الله. الدعوة ارض
ارض خصبة جدا للدعوة والله. اتحركوا وسط البنات. علموهم الحجاب. ذكروهم بالله. اقفوا معهم. والله العظيم في كم هائل غير طبيعي من الشباب داخل الجامعات محتاج ان حد يقول له ده صح وده غلط. وصدقوني قلوبهم رقيقة جدا بس محتاجة. اللي يمسح بس بايد نعمة كده شوية التراب اللي موجودة
على القلوب. علشان كده بقول بقول النبي صلى الله عليه وسلم يقول في شأن هؤلاء الذين يصلحون ما افسد الناس من سنته. عايز اقول لك قاعدة وما تنساهاش ابدا اوعى تنساها
النبي صلى الله عليه وسلم بيقول آآ قاعدة اوعى تنساها آآ انت مسلم. هو مش حديس ولكن مقولة انا دايما بارددها. انت مسلم! اذا انت داعية انت مسلم اذا انت داعيا تصلح تصلح اللي افسدوا الناس من حواليك. ما شاء الله واحد من الشباب جاي بيقول ايه والدتي امبارح بعد ما اديت الدرس بيقول لي
انا والدتي خدت قرض نبوي قلت له خلاص رح اقعد معها وكلمها قال لي انا كلمتها بفضل الله وقالت اول مرة واخر مرة يصلحون ما افسد الناس من سنتي. واحد جاي يقول لي
اختي مش محجبة وبعيدة تماما عن ربنا سبحانه وتعالى ومش لابسة حجاب. قلت له اقعد معها وكلمها. خدها اعزمها في مطعم برة اقعد معها كده اخرج معها اتفسح معها. طول ما هي اختك وكلمها وذكرها بالله. ما شاء الله! جه قال لي انا الحمد لله اديت لها شريط واديت لها اسطوانة واديت لها مطوية. قرأت الشريط والاسطوانة والمطوية
سمعت الشريط وقالت المطوية وسمعت نصانا اتغيرت ولبست الحجاب ما شاء الله يصلحون ما افسد الناس من سنتي. اخواتنا ما شاء الله عاملين جهد غير طبيعي في الجامعة. عمالين يجمعوا اصوات عن الحجاب. وينزلوا يكلموا البنات ويذكروهم بالله. يصلحون ما افسد الناس من سنتي. آآ واحد من الشباب نزل ما شاء
طالب علم مجتهد بدأ يجمع الفيديوهات المخالفة للدين نقول يا جماعة دي غلط لان ربنا بيقول كزا والنبي بيقول كزا يصلحون ما افسد الناس من سنته مشايخنا ودعاتنا واخوانا اللي انا باعتز بهم جدا وباحبهم جدا. اخوانا ائمة الاوقاف اللي انا واحد منهم طلعوا على الملابس وبدأوا يعلموا الناس هو يعني ايه اسلام؟ والله
المعاني دي اصبحت غيبة عن الناس. واللي عنده المعاني دي مش قادر ازاي ينزلها على الواقع بتاعه الان. آآ اطلعوا على منابركم وذكروا الناس. الناس اللي كنت معهم من قيمة كم يوم
يا اخوانا الدعاة من ائمة الاوقاف آآ اطلعوا وذكروا الناس وعلموا الناس وفهموا الناس يصلحون ما افسد الناس من سنتي. دول خمس قواعد اوعوا ابدا تنسوهم في ان شاء الله الخمس قواعد هيتفرغوا الان وينزلوا ان شاء الله بازن الله على الصفحة صفحة الشيخ احمد جلال على الفيسبوك. يا ريت ان شاء الله نبدأ ننشرهم ونبدأ نعلم الناس. التعاليم البسيطية
واسأل الله سبحانه وتعالى ان ينجينا من الفتن ما ظهر منها وما بطن. وان يجعلنا دائما كده من الغرباء الذين يصلحون اذا فسد الناس ويصلحون ما افسد الناس من سنة النبي محمد صلى الله عليه وسلم. واسأله سبحانه وتعالى ان يجنبنا طريق الشيطان الذي وقف لنا على بوابة الاسلام ليمنعنا من الدخول في الدين كافة
كما قال الله ادخلوا في السلم كافة. واسأله سبحانه وتعالى ان يولي علينا من يصلح واسأله سبحانه وتعالى ان يبارك في اخواننا في تونس وان يسددهم وان يجعلهم دعاة لكل خير. واسأله سبحانه وتعالى ان يمكن اكثر واكثر لاخواننا في ليبيا
واسأله سبحانه وتعالى ان يحقن دماء اخواننا في سوريا وان يهلك هذا الظالم بشار. وان يرينا فيه عجائب قدرته واسأله سبحانه وتعالى ان يمكن لاخواننا في سوريا ولاخواننا في اليمن ولاخواننا المسلمين في كل مكان بفضله وكرمه ومنه. وصلى الله على نبينا محمد وعلى اله وصحبه وسلم
سبحانك اللهم وبحمدك اشهد ان لا اله الا انت نستغفرك ونتوب اليك رحلة العمر الطويلة من